ปตท.-บางจาก ปรับลดราคาขายปลีกน้ำมันกลุ่มเบนซิน และแก๊สโซฮอล์ทุกชนิดลง 0.60 บาทต่อลิตร เว้นเบนซิน (ULG) ลดลง 0.62 บาทต่อลิตร และแก๊สโซฮอล์ Hi Premium 97 ลด 0.40 บาทต่อลิตร  กลุ่มดีเซลคงเดิม มีผล 05.00 น. วันนี้ 28 เม.ย. 66 เป็นต้นไป
บริษัท ปตท. น้ำมันและการค้าปลีก จำกัด (มหาชน) และ บริษัท บางจาก คอร์ปอเรชั่น จำกัด แจ้งว่า ตั้งแต่เวลา 05.00 น. ของวันที่ 28 เมษายน 2566 เป็นต้นไป ประกาศปรับลดราคาขายปลีกน้ำมันกลุ่มเบนซิน และแก๊สโซฮอล์ทุกชนิดลง 0.60 บาทต่อลิตร เว้นเบนซิน (ULG) ลดลง 0.62 บาทต่อลิตร และแก๊สโซฮอล์ Hi Premium 97 ลด 0.40 บาทต่อลิตร ส่งผลให้ราคาขายปลีก น้ำมันหน้าสถานีบริการในพื้นที่กรุงเทพมหานครและปริมณฑล เป็นดังนี้ น้ำมันเบนซิน ราคาอยู่ที่ 43.74 บาทต่อลิตร แก๊สโซฮอล์ 95 ราคา 35.95 บาทต่อลิตร แก๊สโซฮอล์ 91 ราคา 35.68 บาทต่อลิตร และโซฮอล์ E20 ราคา 33.64 บาทต่อลิตร แก๊สโซฮอล์ E85 ราคา 34.09 บาทต่อลิตร แก๊สโซฮอล์ Hi Premium 97 ราคา 46.54 แก๊สโซฮอล์ ซุปเปอร์พาวเวอร์ ราคา 43.44 บาทต่อลิตร ส่วนราคาดีเซลไฮพรีเมียม ดีเซล B7 ราคา อยู่ที่ 42.06 บาทต่อลิตรและ 42.16 บาทต่อลิตร ขณะที่กลุ่มไฮดีเซล B7 ไฮดีเซล S และไฮดีเซล B20 S ราคา 32.94 บาทต่อลิตร ทั้งนี้ราคาดังกล่าวยังไม่รวมภาษีบำรุงแต่ละท้องที่